ทดสอบค่า pH ของดินด้วยชุดอุปกรณ์ทดสอบสำเร็จรูป เปลี่ยนค่า pH ในดิน ใช้แถบกระดาษทดสอบ
ใช้เสียมหรือพลั่วขุดหลุมขนาดความลึก 2-4 นิ้ว บี้ก้อนดินที่อยู่ภายในหลุมและเอาเศษกิ่งไม้หรือเศษสิ่งแปลกปลอมออกไป ใช้น้ำกลั่น (ไม่ใช่น้ำประปา) คุณสามารถหาได้ตามร้าน น้ำฝนนั้นมีสภาพเป็นกรดเล็กน้อย และน้ำบรรจุขวดหรือน้ำก๊อกก็มีสภาพเป็นด่างเล็กน้อย เติมน้ำในหลุมจนกระทั่งคุณมีแอ่งน้ำโคลนก้นหลุม ให้แน่ใจว่าชุดทดสอบนั้นสะอาดและทดสอบความถูกต้องมาแล้ว (เพื่อให้ได้ค่าที่แม่นยำขึ้น) ใช้กระดาษทิชชู่หรือผ้าสะอาดเช็ดตัวอุปกรณ์ก่อนเสียบมันลงไปในโคลน ค่า pH มักจะวัดในระดับค่าระหว่าง 1-14 แม้อุปกรณ์อาจจะไม่มีค่ากว้างถึงเท่านี้   ค่า pH 7 แสดงว่าดินมีสภาพเป็นกลาง ค่า pH สูงกว่า 7 แสดงว่าดินเป็นด่าง ค่า pH ต่ำกว่า 7 แสดงว่าดินเป็นกรด การอ่านค่าเพียงจุดเดียวครั้งเดียวอาจได้ค่าผิดพลาด ทางที่ดีจึงควรหาค่าเฉลี่ยของ pH ทั้งแปลง หากทั้งหมดมีค่าเดียวกัน คุณก็สามารถปรับสภาพดินได้ตามแต่ต้องการ หากจุดใดจุดหนึ่งแตกต่างไปจากจุดที่เหลือ คุณอาจจำเป็นต้อง "บำบัดดิน" ตรงจุดนั้น หากค่า pH ในดินทดสอบได้ต่ำกว่า 7 ให้เติมสารโดโลไมท์ (dolomite) หนึ่งถ้วยหรือปูนขาวลงไปในดิน ผสมคลุกเคล้าให้เข้ากัน แล้วทดสอบด้วยอุปกรณ์อีกที ใช้วิธีนี้เพื่อค่อยๆ เปลี่ยนค่า pH ของดิน ขี้เถ้าจากไม้ก็ช่วยได้เหมือนกัน ทั้งหมดหาซื้อได้ตามร้ายขายอุปกรณ์สวน  ทำตามคำแนะนำในคู่มือชุดอุปกรณ์ทดสอบเพื่อดูว่าคุณต้องใช้สารเหล่านี้มากแค่ไหนในการปรับสภาพดินให้ได้ตามที่ต้องการ หากคุณต้องการเปลี่ยนค่า pH ในดินมากกว่าหนึ่งลำดับ ให้ติดต่อกรมวิชาการเษตร พวกเขาสามารถช่วยปรับสภาพดินให้ได้สำเร็จมากกว่า หากค่า pH ในดินทดสอบได้สูงเกินกว่า 7 ให้เติมอินทรียสาร อย่างเช่น ลูกสน พีตมอส หรือใบไม้แห้ง จากนั้นทำการทดสอบใหม่ เติมลงไปอีกถ้าจำเป็น จนกว่าจะได้ระดับที่ต้องการ ซัลเฟอร์ก็ใช้ได้ผลดีเช่นกัน  ทำตามคำแนะนำในคู่มือชุดอุปกรณ์ทดสอบเพื่อดูว่าคุณต้องใช้อินทรียสารมากแค่ไหนในการปรับสภาพดินให้ได้ตามที่ต้องการ หากคุณต้องการเปลี่ยนค่า pH ในดินมากกว่าหนึ่งลำดับ ให้ติดต่อกรมวิชาการเษตร พวกเขาสามารถช่วยปรับสภาพดินให้ได้สำเร็จตามระดับค่า เช่น เติมซัลเฟอร์ลงในพื้นที่สวนส่วนที่ต้องการให้ดอกไฮเดรนเยียซึ่งเป็นพืชชอบดินเป็นกรดให้มันออกดอกบานสะพรั่ง ค่า pH ของดินไม่จำเป็นต้องเหมือนกันหมดทั้งสวน ปรับตามแต่ใจชอบเพื่อเสริมส่งพืชแต่ละชนิดที่ปลูก คุณสามารถปรึกษากรมวิชาการเกษตรเพื่อดูว่าสวนต้องการค่า pH เท่าไหร่ถึงได้ผลดีที่สุด พืชบางชนิดต้องการดินที่มีค่า pH เท่ากับ 7 ในขณะที่พวกผลไม้มักชอบดินที่ค่า pH ต่ำๆ แถบทดสอบนี้รู้จักกันในชื่อกระดาษลิตมัส เป็นวิธีที่ง่ายและตรวจสอบค่า pH ของดินได้ไว คุณสามารถหาซื้อได้ตามร้านขายอุปกรณ์ทำสวนหรือในอืนเทอร์เน็ต นำดินที่คุณอยากตรวจสอบหนึ่งกำมือมาใส่ในถ้วย เทน้ำกลั่นลงไปจนดินผสมออกมาคล้ายมิลค์เชค คุณอาจคนส่วนผสมให้น้ำได้คลุกเคล้าดินจนทั่ว ถือปลายแถบโดยที่ไม่มีการอ่านค่า จุ่มลงไปในดินโคลนสัก 20-30 วินาที เวลาในการทดสอบอาจแตกต่าง ดังนั้นควรอ่านคำแนะนำก่อนดูเวลาจุ่มที่เหมาะสม เมื่อครบเวลา ยกแถบทดสอบขึ้นมาจากน้ำ แล้วจุ่มลงในน้ำกลั่นสั้นๆ เพื่อล้างคราบดินออก ใช้คู่มือการอ่านค่าในชุดแถบทดสอบอ่านค่า pH ของดิน เปรียบเทียบสีที่ได้ แล้วเลือกสีที่ใกล้เคียงกับผลที่ได้มากที่สุด คู่มือจะบอกว่าสีอะไรมีค่า pH เท่าไหร่
ขุดหลุมเล็กๆ ในดิน. เติมน้ำลงไปในหลุม. เสียบอุปกรณ์ทดสอบลงไปในโคลน. ถือค้างไว้สัก 60 วินาทีแล้วเอาขึ้นมาอ่านค่า. ทำการวัดในหลายจุดแตกต่างกันในสวน. ทำให้ดินมีสภาพความเป็นกรดลดลง. ทำให้ดินมีสภาพความเป็นด่างลดลง. เปลี่ยนค่า pH ของดินให้เหมาะกับพืชแต่ละชนิด. ซื้อแถบกระดาษทดสอบค่า pH. ผสมดินหนึ่งกำมือกับน้ำกลั่นในอุณหภูมิห้อง. จุ่มแถบทดสอบค่า pH ลงไปในส่วนผสมราว 20-30 วินาที. เปรียบเทียบแถบทดสอบกับคู่มือ.
https://www.wikihow.com/Test-Soil-pH https://www.wikihow.com/Test-Soil-pH https://www.wikihow.com/Test-Soil-pH
Testing Soil pH with a Commercial Test Probe Changing Your Soil pH Using Paper Test Strips